CELEX: 62012CN0164
Language: lt
Date: 2012-04-03 00:00:00
Title: Byla C-164/12: 2012 m. balandžio 3 d. Finanzgericht Hamburg (Vokietija) pateiktas prašymas priimti prejudicinį sprendimą byloje DMC Beteiligungsgesellschaft mbH prieš Finanzamt Hamburg-Mitte

21.7.2012   
            
            
               LT
            
            
               Europos Sąjungos oficialusis leidinys
            
            
               C 217/5
            
         2012 m. balandžio 3 d.Finanzgericht Hamburg (Vokietija) pateiktas prašymas priimti prejudicinį sprendimą byloje DMC Beteiligungsgesellschaft mbH prieš Finanzamt Hamburg-Mitte
   
   (Byla C-164/12)
   2012/C 217/09
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Hamburg
   
   
      Šalys pagrindinėje byloje
   
   
      Ieškovė: DMC Beteiligungsgesellschaft mbH
   
   
      Atsakovė: Finanzamt Hamburg-Mitte
   
   
      Prejudiciniai klausimai
   
   
               1.
            
            
               Ar nacionalinė nuostata, pagal kurią perleidžiant komanditinės ūkinės bendrijos kapitalo dalis kapitalo įmonei, pervesti verslo aktyvai turi būti įskaičiuojami į įmonės turtą (ir todėl atskleidus neatskleistą kapitalą perleidėjo turto vertė padidėja), kai Vokietijos Federacinė Respublika nepiniginio kapitalo įnašo atveju neturi teisės apmokestinti pajamų, gautų pardavus naujos įmonės akcijas, kurios buvo suteiktos perleidėjui už įnašą, atitinka EB 43 straipsnį (dabar — SESV 49 straipsnis) ?
            
         
               2.
            
            
               Jei į pirmąjį klausimą būtų atsakyta neigiamai, ar nacionalinė nuostata, pagal kurią perleidėjui suteikiama teisė prašyti atidėti mokesčių mokėjimą neskaičiuojant palūkanų, kurie apskaičiuojami atskleidus neatskleistus rezervus, ir mokesčiai už turto vertės padidėjimą gali būti mokami sumokant kasmetinius mokėjimus — kiekvienas mokėjimas turi būti nemažesnis kaip penktadalis priskaičiuotų mokėtinų mokesčių, — jei dėl šių mokėjimų sumokėjimo pateikiama garantija, atitinka EB 43 straipsnį (dabar — SESV 49 straipsnis) ?